Diari Oficial de la Generalitat Valenciana


Sumari del DOGV 7239, del 24-03-2014 (2014/2281)

RESOLUCIÓ de 17 de febrer de 2014, del Rectorat de la Universitat Jaume I, per la qual es convoca una oferta pública per a la constitució d'una borsa de treball de tècnic/a mitjà/ana de seguretat de la informació d'aquest organisme.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7239

Data del DOGV
:   24-03-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/2281


Data del document
:   17-02-2014

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 17 de febrer de 2014, del Rectorat de la Universitat Jaume I, per la qual es convoca una oferta pública per a la constitució d'una borsa de treball de tècnic/a mitjà/ana de seguretat de la informació d'aquest organisme. [2014/2281]  
D'acord amb el previst en el punt cinqué del document denominat Criteris per a la confecció de les convocatòries de proves selectives per a l'accés de personal funcionari (de carrera o interí) i provisió de llocs de treball (definitiu o temporal) de personal d'administració i serveis de la Universitat Jaume I, aquest Rectorat ha resolt:  
  
Convocar proves selectives per a constituir una borsa de treball de tècnic/a mitjà/ana de seguretat de la informació d'aquest organisme, d'acord amb les següents bases:  
  
Primera. Denominació del lloc de treball  
Tècnic/a mitjà/ana de seguretat de la informació adscrit al Gabinet de Planificació i Prospectiva Tecnològica.  
  
Segona. Objecte i període  
Donar suport tècnic al Gabinet de Planificació i Prospectiva Tecnològica en matèria de seguretat.  
  
Tercera. Requisits dels aspirants  
3.1. Per a ser admeses a la realització de les proves selectives, les persones aspirants han de reunir els següents requisits:  
3.1.1. Ser espanyol o ciutadà d'algun dels altres estats membres de la Unió Europea o ciutadà d'algun estat en el qual, en virtut dels tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta està definida en el Tractat Constitutiu de la Comunitat Europea, segons el que disposa la Llei 17/1993, de 23 de desembre, modificada per la Llei 55/1999, de 29 de desembre, i pel Reial Decret 800/1995, de 19 de maig. També podran participar el cònjuge, descendents i descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de 21 anys o majors d'aqueixa edat que visquen a càrrec d'aquests. Aquest últim benefici serà igualment d'aplicació a familiars de nacionals d'altres estats quan així estiga previst en els tractats internacionals celebrats per la Unió Europea i ratificats per Espanya.  
  
3.1.2. Haver fet els 16 anys.  
3.1.3. Estar en possessió d'alguna titulació de grau, diplomatura, arquitectura tècnica o enginyeria tècnica en l'àmbit de la informàtica. En el cas de titulacions obtingudes a l'estranger caldrà d'estar en possessió de la credencial que acredite la seua homologació o de la credencial de reconeixement per a l'exercici de les professions considerades regulades en virtut del Reial Decret 1837/2008, de 8 de novembre.  
3.1.4. Acreditació dels coneixements dels idiomes oficials de la Universitat Jaume I.  
En el cas de l'espanyol, cal estar en possessió d'algun dels documents relacionats en l'annex IV o superar la prova específica que es realitzarà als aspirants que no posseïsquen nacionalitat espanyola, i anirà destinada a comprovar que posseeixen un nivell adequat de comprensió i expressió oral i escrita en aquesta llengua. El contingut de la prova d'acreditació de coneixements d'espanyol, seguint l'annex III del Reial Decret 1137/2002, de 31 d'octubre (BOE 268, 08.11.2002), pel qual s'estableixen diplomes acreditatius del coneixement d'espanyol com a llengua estrangera, contindrà una part oral i una escrita.  
En el cas del valencià, cal acreditar coneixements de valencià de nivell C1 (suficiència) amb algun dels documents indicats en l'annex IV o superar la prova específica corresponent. Aquesta prova seguirà el programa d'aquest nivell establert per la Universitat Jaume I ?http://www.uji.es/CA/serveis/slt/adf/ar/cat/ocame.html?, amb models d'examen. D'acord amb els continguts d'aquest programa, s'elaborarà la prova corresponent, que contindrà una part oral i una part escrita.  
  
3.1.5. Estar en possessió del nivell B2 de l'idioma anglès. Cal acreditar els coneixements d'anglès amb algun dels documents indicats en l'annex V o superar la prova específica corresponent. Aquesta prova seguirà el programa d'aquest nivell establert per la Universitat Jaume I ?http://www.uji.es/CA/serveis/slt/adf/ar/ang/ocame.html?, amb models d'examen. D'acord amb els continguts d'aquest programa, s'elaborarà la prova corresponent, que contindrà una part oral i una part escrita.  
  
La realització d'aquestes proves correspon al Servei de Llengües i Terminologia de la Universitat Jaume I.  
3.1.6. No patir malaltia ni estar afectat per limitació física o psíquica que siga incompatible amb el desenvolupament de les funcions corresponents.  
3.1.7. No haver estat separat mitjançant expedient disciplinari del servei de qualsevol de les administracions públiques, ni trobar-se inhabilitat per al desenvolupament de les seues funcions públiques. Les persones aspirants la nacionalitat de les quals no siga l'espanyola han d'acreditar, igualment, no estar sotmeses a sanció disciplinària o condemna penal que impedisca, en el seu estat, l'accés a la funció pública.  
3.2. Els requisits enumerats en la base 3.1, excepte l'acreditació dels coneixements dels idiomes oficials, es tindran el dia de la finalització del termini de presentació de sol·licituds, i hauran de mantenir-se fins al moment de la presa de possessió com a funcionari o funcionària de carrera.  
3.3. Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'advertira inexactitud o falsedat en les sol·licituds o en la documentació aportada pel personal aspirant, aquesta es considerarà defecte irreparable i es resoldrà amb la seua exclusió en el procediment.  
  
Quarta. Sistema selectiu  
Primer exercici. Obligatori i eliminatori.  
Consistirà en la realització d'qüestionari tipus test amb quatre respostes alternatives, de les quals només una pot ser considerada correcta, sobre el programa que figura en l'annex II d'aquesta convocatòria. La seua duració serà d'un màxim de 2 hores i un mínim de 1 a determinar pel tribunal amb la suficient antelació.  
Aquest exercici es puntuarà de 0 a 10 punts, i serà necessari obtenir un mínim de 5 punts per a superar-lo.  
Segon exercici. Obligatori i eliminatori.  
Consistirà a resoldre, en anglès, dos supòsits pràctics, relacionats amb les matèries que figuren en l'annex II d'aquesta convocatòria. La seua duració serà d'un màxim de 3 hores i un mínim de 2 a determinar pel tribunal amb la suficient antelació.  
Aquest exercici es puntuarà de 0 a 10 punts, sent necessari obtenir un mínim de 5 punts per a superar-lo.  
El resultat final d'aquest procés de selecció vindrà determinat per la suma de la puntuació obtinguda en els dos exercicis superats del procés selectiu.  
  
Cinquena. Comissió avaluadora  
La comissió avaluadora té l'estructura que figura en l'annex III d'aquesta convocatòria.  
Els membres de la comissió han d'abstenir-se d'intervenir quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
El president pot sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com en el que puga produir-se dels casos no previstos.  
El procediment d'actuació del tribunal s'ha d'ajustar en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Sisena. Presentació de les sol·licituds  
Les sol·licituds, emplenades d'acord amb el model que s'adjunta a l'annex I seran presentades al Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 10 dies naturals a partir del dia següent a la seua publicació en el Diari Oficial de la Comunitat Valenciana.  
En l'apartat «Codi» de la sol·licitud haurà de figurar el número 14112.  
A la sol·licitud cal afegir la següent documentació:  
a) Una fotocòpia del document nacional d'identitat.  
b) Una fotocòpia del document que acredite els coneixements dels idiomes oficials de la Universitat Jaume I i del nivell de l'idioma anglés, segons s'estableix a la base cinquena d'aquesta convocatòria.  
Les instàncies presentades a les oficines de correus hauran de complir amb el procediment establit en l'article 205.3 del Reglament dels serveis de correus: Les instàncies es presentaran en sobre obert per tal que l'empleat/ada estampe el segell de dates en la part superior esquerra d'aquestes, i hi haurà de figurar amb claredat el nom de l'oficina i la data.  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si escau, els documents que  
acrediten el vincle de parentiu i el fet de viure a expenses o estar a càrrec del nacional d'un altre Estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a les seues expenses o està al seu càrrec.  
  
Setena. Llista d'admesos, realització de les proves i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregada de jutjar-lo.  
La data de realització de cada una de les proves s'anunciarà, amb una antelació mínima de 48 hores, al tauler d'anuncis de Recursos Humans i a la següent adreça d'Internet: ?http://www.uji.es/CA/serveis/rec-hum/?.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, que es troba a la segona planta de l'edifici Rectorat i Serveis Centrals, campus del Riu Sec de la Universitat Jaume I, i en la següent adreça d'Internet: .  
  
  
Vuitena. Recursos  
Aquesta convocatòria, les seues bases i tots els actes administratius que se'n puguen derivar i de les actuacions del tribunal, podran ser impugnats pels interessats en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, podrà revisar les resolucions del tribunal, d'acord amb l'esmentada norma.  
  
Castelló de la Plana, 17 de febrer de 2014.- El rector: Vicent Climent Jordà.  
  
  
ANNEX I  
Instància  
  
DADES PERSONALS  
Primer cognom:  
Segon cognom:  
Nom:  
Data de naixement  
DNI  
Telèfon:  
Adreça electrònica:  
Adreça i codi postal:  
Localitat/comarca o província:  
  
  
CODI: 14439.  
  
SOL·LICITE l'admissió en el procés selectiu per a cobrir una plaça temporal de ..., convocat per Resolució de data ..., publicada en el Diari Oficial de la Comunitat Valenciana número ...  
  
DECLARE  
Que són certes les dades que s'hi consignen i que reunís les condicions exigides per a l'ingrés en la funció pública i les especialment assenyalades en aquesta convocatòria.  
  
(Signatura)  
  
Castelló de la Plana, ... d ... de 201 ...  
  
RECTORAT DE LA UNIVERSITAT JAUME I  
  
Les vostres dades personals quedaran incloses en el fitxer automatitzat de la Universitat Jaume I, que es compromet a no fer-ne un ús distint d'aquell per al qual han estat demanades, d'acord amb la Llei Orgànica 15/1999, de Protecció de Dades de Caràcter Personal. Podeu exercir, per escrit, els drets d'accés, rectificació, cancel·lació i, si escau, d'oposició, davant del Servei de Recursos Humans d'aquesta Universitat.  
  
  
  
ANNEX II  
Temari  
  
1. Gestió de serveis i desenvolupament de tecnologies de la informació: ITIL v3.  
2. Metodologies d'anàlisi i gestió de riscos dels actius d'informació: Magerit i ISO27005.  
3. Seguretat de la informació: família de normes ISO27000.  
4. Esquema Nacional de Seguretat.  
5. Penetration testing; auditoria de seguretat activa. Eines: Kali Linux, OpenVas, OSSIM, Metasploit.  
6. Infraestructures de clau pública. Certificats X.509 v3. Bases teòriques i aplicació pràctica.  
7. Programació: llenguatges Java, Python, JavaScript i shell scripting en Bash.  
8. SAML, perfils i aplicació, en particular a l'àmbit acadèmic. Federacions d'identitat.  
9. Administració de sistemes GNU/linux: instal·lació, configuració i manteniment de serveis (cron, ssh, samba, nfs, apache amb suport per a PHP, postgres, mysql) i aplicacions com ara màquines virtuals.  
  
10. Gestió de projectes transnacionals: coordinació, organització, planificació, estructura i finançament.  
  
  
ANNEX III  
Comissió avaluadora titular  
  
President: un vicerector o vicerectora de la Universitat Jaume I.  
Vocals: 4 en representació de la Universitat Jaume I.  
Secretari: un funcionari o funcionària de carrera del Servei de Recursos Humans, que actuarà amb veu però sense vot.  
  
Comissió avaluadora suplent: la mateixa estructura.  
  
  
ANNEX IV  
  
1. Acreditació coneixements d'espanyol:  
Titulació universitària expedida per una universitat espanyola.  
Títol de Batxillerat (BUP) o Batxillerat (LOGSE) expedit per l'Estat espanyol.  
Títol de Tècnic especialista (FP2) expedit per l'Estat espanyol.  
Títol de Graduat Escolar expedit a l'Estat espanyol.  
Diploma d'Espanyol com a Llengua Estrangera (DELE) de nivell B2, segons el Reial decret 1137/2002, de 31 d'octubre, modificat pel Reial Decret 264/2008, de 22 de febrer, de 2008.  
Graduat escolar.  
  
2. Acreditació coneixements del nivell C1 (suficiència) de valencià.  
  
Certificat nivell C1 (suficiència), expedit per la Universitat Jaume I o equivalent segons l'acord publicat a la següent adreça electrònica ?http://www.uji.es/serveis/slt/cursos/taula.html-  
Acreditació d'haver cursat i aprovat Valencià en tots els cursos de Batxillerat Unificat i Polivalent.  
Acreditació d'haver cursat i aprovat Valencià en tots els cursos de Formació Professional.  
Acreditació d'haver cursat i aprovat Valencià en tots els cursos de Batxillerat i quart curs d'ESO.  
Certificat d'haver superat la prova de Valencià nivell C1 (suficiència) en altres convocatòries per a la provisió de llocs de treball de la Universitat Jaume I.  
  
  
ANNEX V  
  
Acreditació dels coneixements del nivell B2 (anglès).  
Taula d'equivalències de certificats, diplomes, títols i cursos de coneixements de llengües europees de la universitat Jaume I.  
(Aprovada en la sessió número 31, de 31 de gener de 2013, del Consell de Govern de la Universitat Jaume I)  
?http://www.uji.es/bin/serveis/slt/normativa/telle11.pdf?.  
  
- Certificat de nivell Avançat (EOI) (RD 1629/2006, de 29 de desembre).  
- Certificat d'Aptitud (EOI) (RD 967/1988, de 2 de setembre).  
- Certificat d'ensenyament secundari i títol de batxillerat cursats en la llengua corresponent.  
- Certificat d'ACLES de nivell B2.  
- Certificat de nivell B2.2 Upperintermediate (SLT)  
- First Certificate in English FCE (UCLES)  
- TOEFL iBT entre 98-109 punts (ETS)  
- IELTS entre 5,5-6,5 punts (BC-UCLES-IDP)  
- Integrated Skills in English ISE II (TCL)  
- PTE General Level 3 (Pearson)  
- TELC English B2 (TELC)  
- Examination for the Certificate of Competency in English (ECCE), CMLA.  
- Certificat BULATS de nivell B2 (60-74 punts)